Opinió del PSOE del mes de gener\nInici Ajuntament Opinió del PSOE del mes de gener\nTal com contempla el Reglament de mitjans de comunicació aprovat en 2008, els grups polítics municipals tenen dret a publicar en la web municipal un article d'opinió sobre cada ple que es realitze i un altre de tema lliure cada mes. Este és el text enviat pel PSOE corresponent al mes de gener, titulat “ZAPATERO ACTUA; CAMPS NO SAP, NO CONTESTA”.\nEl govern socialista de José Luis Rodríguez Zapatero, sensible a les actuals circumstàncies econòmiques per les que travessen els ajuntaments, ens ha tornat a donar un baló d'oxigen, que per al nostre municipi suposa una injecció d'1.998.000 €, amb la creació del Fons Estatal per a l'Ocupació i la Sostenibilitat (Pla Zapatero - 2).\nI sense més dilació, veient les necessitats i tenint en compte les normes d'aplicació del propi Pla, hem elaborat tot un llistat d'actuacions, que sens dubte milloraran les infraestructures municipals a fi de prestar un millor servici a tota la ciutadania:\nSistemes de seguretat i vigilància en edificis públics municipals.\nPla informàtic i adaptació a les noves tecnologies.\nMillores en col·legis públics de la localitat.\nNous sistemes d'enllumenat públic (leds) i estalvi energètic.\nMillores en les instal·lacions esportives municipals.\nDotació de la biblioteca de l'Espai Jove.\nPla d'actuació en La Costera.\nMillora d'instal·lacions i dotació en la Casa de Cultura.\nAdequació en la xarxa de desaigüe de pluvials: noves canalitzacions.\nMentrestant, la Generalitat Valenciana, el Sr. Camps, el Partit Popular, dóna la callada per resposta. Fins al moment actual, el Pla Confiança ens crea preocupació i desconfiança: no hi ha autorització per part de la Conselleria de Medi Ambient per a poder dur a terme les obres de remodelació i urbanització del Camí La Mar.\nNo entenem com és possible que des de la Conselleria d'Infraestructures s'aprovara el projecte i des de Medi Ambient, a data de hui no s'haja rebut l'autorització. Pretenen potser que transcórrega el temps i perdem els 3.700.000 € que ens van prometre? És que no tenen la quantitat pressupostada? Realment els importa una obra tan important per al desenrotllament turístic de la nostra platja?\nAIXÍ ESTAN LES COSES I AIXÍ LES CONTEM.\nUna opinió del Grup municipal del PSPV-PSOE


La Generalitat impulsarà la construcció d'habitatges de protecció oficial\nLa Generalitat de Catalunya ha aprovat en la seva reunió de govern endurir les mesures de control dels gossos considerats potencialment perillosos. En un altre ordre de coses, el govern català ha aprovat també impulsar mesures per afavorir l'accés a l'habitatge, en concret els pisos de protecció oficial. Hi haurà subvencions per nous conceptes, que busquen afavorir, sobretot, els joves.\nEl paquet de mesures aprovat pel govern pretén rellançar el mercat d'habitatges amb protecció oficial, actualment molt escàs, amb preus més assequibles, així com fomentar la rehabilitació dels pisos de lloguer, per posar-ne més al mercat. Es tracta de subvencionar la construcció de pisos en què el preu màxim per metre quadrat sigui de 937 euros. Sobre aquest preu, s'estableixen excepcions en alguns municipis, que s'agrupen en zones. A la zona A, que inclou Barcelona i la primera corona metropolitana, el preu màxim pot ser un 40 per cent més. A la zona B, la majoria de municipis del Maresme, al Vallès i el Baix Llobregat, l'augment pot ser del 20 per cent, i d'un 10 per cent a la zona C, on hi ha, per exemple, Girona, Lleida i Tarragona. A més, s'han establert ajudes per als sol·licitants amb ingressos inferiors a tres vegades i mitja el salari mínim, uns 1.500 euros al mes. Pel que fa a la rehabilitació, augmenten les ajudes a la rehabilitació d'habitatges de lloguer amb contractes de pròrroga forçosa i les subvencions per a la instal·lació d'ascensors. CONTROLAR ELS GOSSOS PERILLOSOS El govern català també ha decidit ampliar el control dels gossos considerats perillosos i incorporar elements de la nova normativa estatal. Així, tothom que porti un d'aquests animals haurà de ser major d'edat, no podrà tenir antecedents per delictes d'homicidi, lesions o tortures, haurà d'haver contractat una assegurança de responsabilitat civil i haurà d'acreditar capacitat física i aptitud psicològica adequada. A més, les autoritats sanitàries hauran d'informar de les ferides causades, per agressions de gossos, tant a persones com a altres animals.


JxSí i la CUP celebren l'esmena del PSC i SíQueEsPot a la Protecció social catalana\nActualitzat 12/07/2016 20:00 CET\nEls grups parlamentaris de JxSí i de la CUP han celebrat l'esmena a la totalitat presentada durant el matí d'aquest dimarts per PSC i SíQueEsPot conjuntament a la proposició de llei de la Protecció Social catalana, perquè consideren que s'avenen a debatre-la.\nEn sengles rodes de premsa, el diputat de la CUP Albert Botran i el de JxSí Chakir el Homrani s'han referit a l'esmena i la llei presentada per PSC i SíQueEsPot, en què projecten una agència de protecció social catalana "alternativa" a la norma que van presentar fa poc JxSí i la CUP i que van definir com la primera llei de ruptura del Parlament cap a la república catalana.\nEl Homrani ha explicat que no ha pogut entrar al detall de la proposta alternativa, però ha vist amb bons ulls que la presentin, malgrat que ha recordat que quan es presenta una proposta de llei la idea és que superi les esmenes i "que passi al debat a la totalitat".\n"Fa la sensació que la proposició de llei tindrà debat", ha afirmat després que el seu grup i els cupaires decidissin tramitar-la a través de ponència conjunta malgrat que la resta de grups es van oposar i no van participar de les ponències.\nSobre l'alternativa, ha reconegut que cada grup té la seva visió sobre l'agència de protecció social, i que la seva és aquella que té capacitat per gestionar en un futur Estat propi tota la protecció social catalana: "És aquí on ens sentim còmodes".\n"Celebrem que els interessi la qüestió", ha expressat, per la seva part, Botrán que considera que l'esmena i el projecte alternatiu demostra que el PSC i SíQueEsPot es volen sumar al debat i que, per tant, JxSí i la CUP estan treballant més enllà de les agendes independentistes.\nAmb tot, ha advertit que, per entrar en aquest debat, han de superar les limitacions del marc constitucional i autonòmic.


La massificació a les presons canàries provoca escenes com la de 18 presos en una cel·la\nEl problema de la massificació a les presons ha estat notícia a Catalunya les últimes setmanes, però és un problema que també afecta altres ciutats de l'Estat. El cas de Gran Canària és un dels més greus, almenys així ho denuncien els funcionaris. Allà només hi ha un centre penitenciari i gairebé sempre acull molts més interns dels que podria. Això té greus conseqüències: 18 presos amuntegats en una cel·la de poc més de 30 metres quadrats.\n20/06/2004 - 00.00 Actualitzat 20/06/2004 - 15.18\nLa presó de Salto Negro de Las Palmas de Gran Canaria, amb 650 places, alberga, avui, 1.451 interns i està a punt de batre el rècord d'ocupació. Aquesta situació provoca que s'hagin d'aprofitar al màxim tots els espais disponibles. Així, fins a 18 presos comparteixen una cel·la de 35 metres quadrats, en una zona d'un mòdul que abans era una escola. A més, l'espai es redueix si es compten els tres lavabos i urinaris, els quals, al mateix temps, són insuficients. Segons la Plataforma Sindical de Funcionaris de Salto Negro, la cel·la no està preparada per acollir tants interns. La falta d'espai va obligar l'any passat a enviar 900 presos a altres centres de la península i a Tenerife. La saturació també ha obligat a col·locar interns en cel·les on no pertocaria. Els funcionaris denuncien la necessitat de construir a Gran Canària un segon centre penitenciari per garantir unes mínimes condicions, que costaria uns 60 milions d'euros.


La UVic reflexionarà sobre les noves tendències del màrqueting i la comunicació empresarial en unes jornades | Osona.com\nper Osona.com , 20 d'abril de 2021 a les 17:25 |\nLa Universitat de Vic – Universitat Central de Catalunya (UVic-UCC) a través de la seva Facultat d’Empresa i Comunicació (FEC) celebrarà, els propers dies 26 i 27 d’abril, les primeres Jornades de Màrqueting i Comunicació. Les jornades estan concebudes com un espai de reflexió sobre les noves tendències d’aquest sector i d’encontre entre la professió, l’estudiantat i el professorat d’aquest àmbit disciplinar, i se celebraran en format híbrid, a l’Aula Magna de la UVic i per streaming.\nTal com explica la universitat en una nota, l'objectiu d’aquesta iniciativa és promoure, difondre i transmetre els coneixements d’avantguarda en l’àmbit del Màrqueting i la Comunicació Empresarial. “S’aportarà coneixement i solucions al teixit empresarial mitjançant un cicle de conferències amb ponents líders en temàtiques com les noves tendències en màrqueting i comunicació a les organitzacions, la innovació, l'omnicanalitat o l’anàlisi dels consumidors”, explica Santiago Jordan, organitzador de les jornades i coordinador del grau en Màrqueting i Comunicacio de la UVic. Serà també l’espai de trobada entre diferents sectors empresarials i es generaran entorns per compartir coneixements i experiències.\nAquesta iniciativa, sorgida en el si de la Facultat d’Empresa i Comunicació, és, segons el seu degà Josep Burgaya, “el resultat del convenciment del centre per unir el món de l’empresa amb el món universitari, de cara a la transmissió de coneixement i marcar tendències futures a un món altament canviant”. També, és fruit de la convicció de “donar a la disciplina del Màrqueting un espai preponderant al projecte formatiu i de recerca de la Facultat”, afegeix.\nDavid Coral, president i CEO de BBDO&Proximity Iberia, chairman de BBDO University i membre de BBDO Worldwide, obrirà el cicle amb una conferència titulada “La rellevància de la comunicació”, que tindrà lloc el 26 d’abril.\nLes jornades compten amb el suport d’ESERP, centre adscrit a la UVic, del Departament d’Empresa i Coneixement de la Generalitat de Catalunya, de la Corporació Catalana de Mitjans Audiovisuals, del grup Premsa d’Osona, de la delegació d’Osona de la Cambra de Comerç de Barcelona, de l’empresa tecnològica Seidor i de Casa Tarradellas.\nSocietat, Universitat de Vic-Universitat Central de Catalunya, màrqueting, comunicació empresarial, UVic-UCC, universitat


Agenda del 10 al 16 de novembre\nAstroAmics el Dl Nov 10, 2014 7:39 pm\nAGENDA D'ACTIVITATS ASTRONÒMIQUES DE DIFERENTS AGRUPACIONS, DEL 10 al 16 de NOVEMBRE\nXerrada “Els 250 anys de la Reial Acadèmia de Ciències i Arts de Barcelona”, a càrrec de Ramon Pascual, president de l’acadèmia i president de la Comissió executiva del Sincrotró ALBA, organitzada per l’Associació Astronòmica de Sant Cugat-Valldoreix i la RACAB.\nEntrada lliure i gratuïta obert a tothom.\n"Buscant noves Terres", cicle de conferències “Hi ha vida fora del nostre planeta?”, organitzat amb motiu de l’any commemoratiu del desè aniversari de la mort del científic català Joan Oró al CaixaForum Lleida.\nConferència “Història de la navegació via satèl.lit”, a càrrec de Gerard Vives.\nTaller “Hem caminat per damunt de la lluna”. Activitat infantil a càrrec de l’Univers Quark, per apropar-nos el món dels estels, els planetes, el sol i la lluna.\nBiblioteca Can Peixauet - av. de la Generalitat, 98 - Santa Coloma de Gramenet\nXerrada “El concepte de temps a través de la ciència i de l’art”, a càrrec de Javier Tejada, catedràtic de Física de la Matèria Condensada a la Universitat de Barcelona, organitzada per l’Associació Astronòmica de Sant Cugat-Valldoreix.\nLloc: auditori Casa de Cultura - Carrer de Castellví, 8 - Sant Cugat del Vallès\nConferència “Curiosity, el gran explorador de Mart”, a càrrec d’Àngel Massallé, antic president de l’Agrupació Astronòmica de Sabadell, organitzada per Aster: Agrupació Astronòmica de Barcelona.\nObservació pública de la nebulosa planetària M57, la nebulosa de l’Anell, una estrella que s’està morint, i visita guiada a les instal·lacions de l’Agrupació Astronòmica de Sabadell.\nL'Hora de l'Astronomia, observació amb telescopi a càrrec d’Alfonso López Borgoñoz, a l’Observatori de l’Agrupació Astronòmica de Castelldefels.\nCentre d’Activitats Ambientals Cal Ganxo de Castelldefels (Camí de Cal Ganxo, s/nº).\nDivendres 14 i Dissabte 15 de novembre\nEl firmament des del Fabra: Observació d’Urà. Els divendres i els dissabtes, l’Observatori Fabra acull els visitants que tinguin interès en conèixer les instal·lacions i en observar algun astre a través del seu telescopi.\nAstronomia al Museu “Què es veu aquesta nit. Planetari i observació del cel nocturn”\nAstronomia al Museu “Com és el sol. Planetari i observació del sol”\n"Descobrint asteroides, bòlids i meteorits", conferència a càrrec del Dr. Josep M. Trigo Rodríguez, de l’Institut de Ciències de l’Espai (CSIC-IEEC), investigador principal del Grup de Meteorits, Cossos Menors i Ciències Planetàries.\nObservatori de L’Ebre (CSIC-URL) - c/ Horta alta, 38 - Roquetes\nNombre de missatges : 590


DEFENSA DE LA DEMOCRÀCIA SOCIAL – El Republicà\nEscrit el març 9, 2021 març 9, 2021 per Pau Miserachs\nDEFENSA DE LA DEMOCRÀCIA SOCIAL\nEl liberalisme ultraconservador, posat al servei del capitalisme que representaven Hayek i Von Mises, ha fet front històricament a la democràcia social, amb el propòsit de suprimir drets socials i econòmics. La democràcia social va ser vista per aquests liberals com un repte revolucionari que afirmava el dret a la vida com un dels primers drets imprescriptibles de l’home.\nParlar de democràcia social en una democràcia europea, és parlar del dret al treball, la llibertat de viure sense pobresa ni misèria. Durant anys no es va entendre que la missió de l’estat era satisfer les necessitats socials fonamentals dels seus ciutadans ni l’objectiu d’assolir una vida digna per a tots.\nEn ple segle XIX els estats existien com organitzacions al servei del poder i dels interessos econòmics que eren propers al poder i a les classes dominants. Després de la 2a Guerra Mundial aquesta situació va canviar en plantejar-se la reconstrucció d’Europa i la implantació de règims democràtics.\nÉs tradicional quan les dretes governen que les crisis econòmiques facilitin intentar la liquidació de les llibertats i dels drets socials i econòmics, empobrint les classes treballadores i els pensionistes, mentre una minoria oligàrquica controla la riquesa del país, convertint-se aquests rics, siguin empreses transnacionals, entitats financeres o empresaris sense escrúpols, en els veritables beneficiaris de la recuperació, agreujant les divergències socials.\nAcabada la Segona Guerra Mundial es va considerar que s’havia de potenciar una societat de pau i l’estat del benestar, basada en els drets humans, polítics, socials, econòmics i culturals proclamats per les Nacions Unides, pensant en formes de protecció social que van significar a Europa un avenç en els postulats i principis de la socialdemocràcia.\nDrets humans, democràcia com a forma de vida i de govern, i llibertats ens han de conduir forçosament a la defensa de la justícia social i el bé comú, promovent la igualtat d’oportunitats i els drets fonamentals dels sectors laborals assalariats.\nContràriament als defensors de la democràcia social, els conservadors ultraliberals consideren que no existeix la societat, sinó els individus, prescindint de la problemàtica social i la precarietat dels treballadors en temps de crisi, sotmesos a les forces de mercat i a les dificultats per procedir a la defensa col·lectiva dels seus drets a través dels sindicats que reben la pressió hostil d’un sector empresarial.\nLa protecció legal del treball i la regulació de l’horari laboral és un deute moral de l’Estat davant les situacions d’explotació que regulen el mercat de treball. El dret a un treball i una vida digna, la conciliació familiar, la culturització i el dret a una assistència sanitària, són avui drets irrenunciables dels treballadors, fruit de la lluita democràtica per la conquesta d’aquests drets.\nEls treballadors han viscut fraus en els seus estalvis confiats a entitats bancàries i d’estalvi que han hagut de resoldre els tribunals de justícia davant la negativa dels responsables a reconèixer el mal causat i indemnitzar o retornar als perjudicats el capital espoliat.\nTambé s’ha vist com els partits conservadors i alguns d’esquerres que han tingut l’oportunitat de governar han creat un sistema de frau, rapinya i apropiació de recursos públics, beneficiant un sector empresarial vinculat als privilegis del poder, sense descuidar la percepció de comissions per les prebendes adjudicades en obra pública, concessió de serveis i subministraments.\nAra que som a la Unió Europea, els eurodiputats que es considerin progressistes tenen l’obligació de vetllar perquè la legislació social europea i les resolucions no surtin malmeses de la Comissió, com tampoc els convenis del Consell d’Europa, posant fre a les pretensions conservadores els partits i grups de pressió contraris als drets laborals.\nEscrit a Pensament Tagged capitalisme liberal, democracia social, drets laborals, justícia social, liberalisme ultraconservador\n← La llibertat és un lloc estrany*\nEsquerra Republicana i la CUP avancen la negociació en l’àmbit del rescat social i la reconstrucció i transformació del país →


Uriach, Top Employer per tercer any consecutiu - Uriach\nBarcelona, 4 de febrer de 2019. La companyia farmacèutica Uriach ha assolit el certificat Top Employers España 2019, reconeixement que atorga anualment el Top Employers Institute a les empreses que ofereixen excel·lència en les condicions laborals dels seus col·laboradors. Uriach ho ha assolit per tercer any consecutiu després de superar un rigurós procés analític que l’acredita com una de les millores empreses per treballar a España i la posiciona com un referent per les condicions que ofereix als prop de 1.000 col·laboradors.\n“Assolir de nou el certificat Top Employers és una gran notícia per Uriach. Creiem en les persones i treballem per a que els nostres col·laboradors passin els seus millors anys de la seva vida professional amb nosaltres, així que aquest reconeixement ens fa molta il·lusió. En una empresa del sector farmacèutic en la que el seu objectiu és cuidar la salut i benestar de les persones, cuidar dels nostres col·laboradors és essencial”, destaca Belén Badia, directora de Persones, Comunicació i IT d’Uriach.\nEl Pla Estratègic 2018-2022 de la companyia entén a les persones com un element clau en el creixement de l’organització i impulsa el canvi cultural com una palanca de transformació de la cultura corporativa. El departament de Persones, Comunicació i IT ha dut a terme una sèrie d’iniciatives estratègiques i polítiques de gestió de persones que han contribuït a la consecució de la certificació Top Employers. Entre aquestes iniciatives, en destaquen el desenvolupament del talent, el creixement professional i personal de tots els col·laboradors, la cultura emprenedora i de confiança, la digitalització, etc. En el marc del Pla Estratègic 2018-2022 es preveu que un 40% de l’augment de la plantilla sigui a través de promoció interna.\nEl reconeixement Top Employers l’obtenen les millors organitzacions de món: aquelles que proporcionen unes condicions excel·lents per als seus col·aboradors, contribueixen a que el talent creixi i es desenvolupi a tots els nivells de l’organització, i s’esforcen continuament per potenciar el seu desenvolupament professional. En el cas d’Uriach, s’han avaluat les condicions ofertes als col·laboradors per la companyia en els següents àmbits: estratègia de talent, planificació de la plantilla, on-boarding, formació i desenvolupament, gestió de l’acompliment, desenvolupament del lideratge, gestió de carrera i successió, compensació y beneficis, y cultura.


En el calendari del contribuent, existeixen diferents dates que atenen diferents necessitats del treballador. No obstant això, t'indiquem a continuació les més importants i comunes:\nDes del 2 d'abril: comença el termini de presentació per Internet de les declaracions de renda i patrimoni, a més de la presentació per telèfon de renda.\nDes del 14 de maig: comença el termini de presentació de la renda i patrimoni en entitats col·laboradores, comunitats autònomes i oficies de l'Agència Tributària.\nFins al 26 de juny: finalització del termini per a la declaració de Renda i Patrimoni amb resultat a ingressar amb domiciliació en compte.\nFins a l'1 de juliol: finalització del termini per a la presentació de les declaracions de Renda i Patrimoni.\nAmb motiu d'aquesta nova campanya de la declaració de la Renda, Medioconsulting posa a la teva disposició un ampli equip de professionals especialitzats que et confeccionaran la renda2018 i t'assessoraran nivell fiscal que necessites. Pots demanar hora a través del següent formulari.\nAixí mateix, des de l Grup Med i les seves societats posem també a la teva disposició experts en assessorament per a organitzar de forma òptima les seves finances i estalvis (plans de pensions, assegurances de vida, inversions...).


Part Forana 04/04/2017\nEl Dr. Bernat Sureda (tercer per la dreta), de la UIB, ha coordinat els treballs de l'exposició. AJUNTAMENT\nIncaEl claustre de Sant Domingo acollirà l'exposició 'L'escola franquista' des del 7 d'abril fins al 6 de maig. A la presentació, hi han estat presents el tinent de batle de Cultura, Antoni Rodríguez; el director general d'Innovació i Comunitat Educativa, Jaume Ribas; la regidora d’Educació, Alice Weber, i el director del Departament de Pedagogia i Didàctiques Específiques de la Universitat de les Illes Balears, el Dr. Bernat Sureda. La mostra tindrà material documental i peces del Museu de l'Educació, a més de fotografies privades i arxius sonors.\nUIB Ajuntament d'Inca mallorca part forana franquisme


Més coses a tenir en compte abans de muntar una botiga online - Software de gestió - ERP - CRM\nUn altre aspecte fonamental és conèixer el perfil del nostre client 2.0 i els seus hàbits de compra.\nCal tenir en compte que, sovint, el procés de compra en línia difereix substancialment del model de compra tradicional: els e-compradors acostumen a informar-se prèviament abans de comprar un producte; busquen ofertes i promocions; comparen els productes amb els de la competència; etc\nPer tant, en aquesta anàlisi caldrà considerar aspectes com els següents:\nQuines paraules clau utilitzen els usuaris per cercar els meus productes?\nQuins són els aspectes que més valora en la compra en línia de la nostra categoria de producte (el preu, la comoditat, etc.)?\nExisteixen diversos segments de clients? Quins són els atributs més definitoris de cadascun d’ells?\nPer a qualsevol persona o empresa que vulgui llançar un projecte, una reflexió important és la que permet extreure l’eina de gestió anomenada anàlisi DAFO (SWOT en anglès). Es tracta d’un senzill quadre, que consta de quatre parts diferenciades, les quals es completen amb els factors interns i externs que poden condicionar l’èxit de la nostra empresa.\nEl DAFO s’ha convertit en una eina molt utilitzada ja que, de manera senzilla, permet veure la situació actual de l’empresa així com també entendre el context en el qual opera.\nUna bona estratègia es basarà en treballar un o més dels següents aspectes:\nPotenciar una fortalesa\nReduir una debilitat\nCombatre una amenaça\nD’aquesta manera podem anar completant aquest anàlisi previ, i tenir clar com haurà de ser aquest e-commerce, al que podem donar resposta des de Micrològic, ja que podem ajudar a les empreses a tenir una bona presència online.


Notícies – Pàgina 660 – BÉTERA – toda la información del Bétera, Valencia\nXarrada sobre el Sistema Nacional de Garantía Juvenil\ninicio, NotíciesBy admin 10 de abril de 2018 Leave a comment\nL’Agència d’ocupació i desenvolupament local de l’Ajuntament de Bétera ha organitzat una xarrada informativa sobre el Sistema Nacional de Garantia Juvenil. Aquesta jornada tindrà lloc el pròxim dimarts 24 d’abril a les 11.00 hores a l’edifici municipal Casa Nebot (carrer Estació, 5). La ponència va dirigida a joves d’entre 16 i 29 anys. Durant el…\nLa Fira de les Comarques 2018 es trasllada a maig\nEl Patronat de Turisme de València ha tingut que traslladar la celebració de la Fira de les Comarques 2018 al primer cap de setmana de maig. Aquest canvi es deu a exigències de la tramitació contractual del muntatge de les instal·lacions necessàries per a la celebració de l’esdeveniment turístic comarcal. L’esdeveniment estava previst en principi…\ninicio, Notícies, PolíticaBy admin 9 de abril de 2018 Leave a comment\nDiverses són els precs i preguntes que en el passat ple ordinari del mes d’abril, celebrat el dimarts dia 3, va formular el Partit Popular de Bétera. Precs i preguntes Elia Verdevío En primer lloc, la regidora Elia Verdevío va preguntar per una reunió amb llauradors per a tractar els robatoris als camps. al respecte, la regidora d’Agricultura, Cristina Ballesteros (PSPV-PSOE)…\nEn el torn de precs i preguntes del passat ple d’abril de Bétera el regidor del grup no adscrit, Pedro Gallén, va traslladar unes peticions de veïns que reclamaven algunes mesures de prevenció i seguretat a l’Avinguda Constitució per evitar l’excés de velocitat a la part final de l’esmentada via. El regidor Joano Baudés (Compromís) va indicar que s’estudiaria el cas.…


FAD | Sustainable Challenge Open Expert Talks\nSustainable Challenge Open Expert Talks\nExperts en diferents disciplines relacionades amb la sostenibilitat en el món de la moda impartiran xerrades obertes al públic.\nEn el marc del projecte «Sustainable Challenge: Industrial Symbiosis, a Booster to Circular Fashion», que vol replantejar el futur del sector de la moda entre els estudiants des del punt de vista de la sostenibilitat, tindrà lloc una sèrie de xerrades d’experts i professionals del Regne Unit, Espanya i Portugal en un streaming obert al públic. Les xerrades es duran a terme en anglès i castellà.\nLa programació online de conferències té l’objectiu d’exposar l’experiència dels experts, aportar coneixements sobre la simbiosi industrial i inspiració als 48 estudiants que participen al Sustainable Challenge, per tal que puguin desenvolupar les seves propostes i projectes. Aquestes es presentaran públicament online el dia 19 de novembre.\nPer a les xerrades comptarem amb la presència de representants de les institucions organitzadores que introduïran les sessions: Núria Mora (Presidenta de MODA-FAD), Malcolm Garrett (Director Artístic del Design Manchester) i Ludovic Assemat (Responsable d’Art del British Council Spain). Les sessions seran conduïdes i moderades per les comissaries del projecte, Elizabeth Cardwell i Verónica Kuchinow.\nLes jornades de conferències tindran lloc els dies 25 i 26 d’octubre, en el marc de la Barcelona Design Week.\n25/10 – PROGRAMA OPEN EXPERT TALKS:\n17:00 – Presentació institucional\n17:05 – Gemma Cairney\nGemma Cairney és divulgadora, guanyadora de múltiples premis, escriptora i fundadora de l’empresa de producció Magpie. És coneguda pel seu treball en BBC Ràdio 1 i BBC Ràdio 6 Music. Gemma presenta actualment el seu propi programa de ràdio setmanal Nightwaves Ràdio.\nGemma Cairney ha presentat nombrosos documentals per ràdio per BBC 6 Music. Tempted By Teacher i Bruising Silence (BBC Ràdio 1) li van reportar 2 Sony Gold i la seva entrevista a Grace Jones en Amazing Grace (BBC 6 Music) va guanyar el premi a el Millor programa musical Rose d’Or.\n17:30 – Carlos León Perfecte\nAproximació a l’avaluació de la sostenibilitat del cicle de vida en el disseny de moda\nCarlos León farà una descripció de la metodologia LCSA (Life Cycle Sustainability Assessment) i com es pot aplicar des de les primeres etapes de disseny d’un producte, tenint en compte l’avaluació de tots els impactes ambientals, socials i econòmics al llarg de el cicle de vida d’un producte.\nDurant 15 anys, va treballar al Departament de Tecnologia d’un dels 5 principals fabricants d’aerogeneradors, en diferents llocs relacionats amb el disseny i desenvolupament de productes i tecnologia. Va co-fundar Sustainn el 2014, una de les primeres consultores d’economia circular a Espanya. Des de llavors, ha estat consultor, professor i mentor d’Economia Circular i C2C, impartint formació i escrivint nombrosos articles i publicacions sobre economia circular.\n17:50 – Andrew Ibi\nNova pràctica de la moda en acció\nAndreu Ibi portarà a terme una descripció general i una presentació centrada en la pràctica del disseny “en viu” de E.Macbean i la seva existència fora de les agendes de moda comercials tradicionals. La presentació explora idees sobre el desenvolupament sostenible, el procés tècnic d’ “artesania” i el propòsit de la pràctica de la moda a l’era digital.\nAndrew Ibi és acadèmic, dissenyador i emprenedor. Va llançar la seva marca homònima abans d’obrir el concepte minorista de culte, The Convenience Store, el 2008, amb Rick Owens, Gareth Pugh i Maison Margiela, entre d’altres. Actualment dirigeix el departament de moda a Liverpool John Moores University i és professor associat a la Universitat de Middlesex. També dirigeix la marca de moda d’autor sostenible, E.Macbean, amb el seu soci. És cofundador de Face & Bold Creative Agency i forma part del Comitè Directiu de la Moda Britànica per a la Igualtat i Equitat racials.\n18:15 – Enric Carrera i Heura Ventura\nSostenibilitat: desafiaments i oportunitats per al sector tèxtil\nLa xerrada té com a objectiu plantejar la situació actual del sector tèxtil pel que fa a la sostenibilitat i els problemes que sorgeixen al llarg de la cadena de valor tèxtil. Aquesta situació genera no només reptes tecnològics i de recerca, sinó també interessants oportunitats de negoci.\nEnric Carrera és doctor en Enginyeria Tèxtil, professor Titular de la Universitat Politècnica de Catalunya (UPC) amb més de 30 anys d’experiència, i actualment director de l’Institut d’Investigació Tèxtil i Cooperació Industrial de Terrassa (INTEXTER-UPC). Els seus camps de recerca estan relacionats amb la física tèxtil, l’avaluació objectiva de la qualitat dels tèxtils i la sostenibilitat.\nHeura Ventura és enginyera de Productes i materials i té un doctorat en Enginyeria Tèxtil. És membre de INTEXTER-UPC, i porta prop de 10 anys ensenyant i investigant a la Universitat Politècnica de Catalunya (UPC), centrant la seva investigació en materials compostos reforçats amb tèxtils, aplicacions tèxtils avançades i productes tèxtils sostenibles.\nAccés a la retransmissió de les conferències del 25/10\n26/10 – PROGRAMA OPEN EXPERT TALKS:\n17:00 – Tash Willcocks\nEls problemes enganxosos no necessiten tiretes enganxoses\nEn un món de problemes enganxosos (o perversos), de vegades se sent que buscar respostes és impossible, requereix formes alternatives de pensar i desafiar obertament a tu mateix i als de l’equip. Per citar De Bono: “No es pot mirar cap a una nova direcció si es mira amb més atenció en la mateixa direcció”.\nTash Willcocks ha passat més de 20 anys donant forma als futurs creadors de canvis en la indústria creativa, anteriorment com a cap de Programa del curs de Disseny Gràfic de BA i MA a la Universitat de Salford i després com a directora de Màsters Europe a Hyper Island treballant amb estudiants i empreses internacionals, com BBC, EY, Unilever i Adidas. Tash també ha impartit conferències arreu del món en esdeveniments com Octoberfest Munic, TEDx Manchester, Creative Mornings Gothenburg i HEC a San Francisco.\n17:25 – Francesc Sola\nDesafiaments sostenibles a la filatura de cardat\nLa sostenibilitat és la tendència principal en el segon sector industrial més contaminant del món. Existeixen nombroses iniciatives que aposten per l’economia circular, residus 0 i la protecció de l’entorn. Però, hi ha realment un compromís amb aquest tipus de consum responsable? Amb els exemples de la problemàtica i els projectes que duem a terme a Filatures Arnau, volem donar a conèixer la realitat i els reptes que planteja aquesta orientació sectorial en el procés de producció de fil reciclat.\nConsultor i formador en comerç exterior, Francesc Sola està llicenciat en Dret i és especialista en màrqueting i accés a mercats. Ha pilotat projectes d’Area Manager en diferents empreses tèxtils com filatures, accessoris, fabricants de teixits i altres. Compagina la seva tasca professional amb la formació especialitzada en escoles de negocis (EADA, ESNI), cambres de comerç i empreses privades.\n17:45 – Mark Shayler\nNo n’hi ha prou en fer les coses millor, necessitem fer millors coses\nCom guanyem més diners venent menys coses? Com revertim la crisi climàtica? Com resolem la gran quantitat de desafiaments de sostenibilitat a què ens enfrontem? Aquesta xerrada utilitzarà música pop per il·lustrar el poder de el disseny per millorar les coses i fer millors coses.\nMark és un expert en innovació i disseny sostenible amb 30 anys d’experiència. Autor de dos llibres i director de Ape and Reasons to be Cheerful. Ha estalviat als seus clients milers de tones de carboni i 150 milions de dòlars gràcies a un millor disseny i a el desenvolupament de nous productes. Va ser un dels membres de l’equip original que va iniciar la Great Recovery http://www.greatrecovery.org.uk/ que va analitzar el vincle entre el disseny i l’economia circular. És soci fundador de Do Lectures.\n18:10 – Celina Tamagnini\nTancant el cercle en la indústria de la roba de treball\nPer a Celina Tamagnini, el tèxtil és el nou plàstic. Una gran oportunitat perquè les corporacions augmentin els seus compromisos sostenibles per un planeta i persones millors a l’introduir els seus valors en els seus uniformes. Un gran desafiament per a una start-up amb processos i model de negoci disruptius.\nEn 2019, després de 20 anys treballant per a departaments de comunicació en diversos sectors, un canvi de direcció la va portar a crear Circoolar, una empresa amb un impacte positiu en les persones i el planeta. La seva missió: apoderament femení. Ella diu: “No importa el que hagis estat, el que importa és qui aspires a ser”.\nSalomé és una activista apassionada pel comportament de consumidor. Va estudiar disseny de moda i sociologia de la moda entre Lisboa i Buenos Aires i aviat es va adonar que les tendències de la moda no eren un retrat realista de la nostra cultura, sinó una estratègia per alimentar l’obsolescència percebuda.\nCom a fundadora de Fashion Revolution Portugal el 2014, va aprofundir en la sostenibilitat i es va preguntar si la transparència dins de les cadenes de subministrament era suficient perquè les persones actuessin col·lectivament cap a la justícia climàtica. Les troballes recents sobre psicoanàlisi i mindfulness la van inspirar a fer un doctorat a CENSE sobre com conscienciar el consumidor a través d’aquestes pràctiques, pel que va rebre una beca FCT en el marc del programa de doctorat en Medi Ambient i Sostenibilitat de l’Escola de Ciència i Tecnologia Nova.\nAccés a la retransmissió de les conferències del 26/10


Crònica Ronda 6 |\nPublicat el 02/29/2016 per davidvigoallepuz\nRonda 6: Objectiu permanència\nNi les matemàtiques ni –molt menys- les sensacions diuen una altra cosa. El Catalunya no ha aconseguit sortir del sotrac inicial en què es va ficar i, ara sí, passades sis rondes no té més remei de lluitar per aconseguir els punts que falten per seguir a Primera Divisió un any més.\nLa derrota d’ahir contra l’Ateneu Colón (5,5-4,5) es podria incloure dins les previsions lògiques, per la dificultat del matx però certifica una setmana més que l’equip és una ombra d’aquell bloc que va assolir l’ascens fa dos anys, o fins i tot del que va lluitar dignament a Divisió d’Honor abandonant-la només per una quantitat ridícula de punts de desempat.\nFeia quatre anys que l’equip no acumulava tres baixes en el seu teòric 10 titular, però malgrat això les alineacions assenyalaven un matx igualat. Qui sí va portar el seu 10 de gala, en canvi, van ser els de Poblenou per primer cop en aquesta Lliga. La seva lluita és, ja definitivament, la lluita per l’ascens.\nEl matx va començar com tota la resta de matxs anteriors (exceptuant la victòria a Tàrrega): amb desavantatge, per culpa dels nostres taulers de sota, que una vegada més no donen consistència a l’equip. Si la part de davant aguanta bé els cops i els taulers del mig (sobretot el pitxitxi Pau Juan) estan en bona forma, per darrere novament ens entra aigua per tot arreu: aquesta vegada mig punt en les quatre darreres taules.\nAmb 3-1 al marcador (únic punt de Rubén Martín i derrotes meves, de Vigo i de Serrano), l’equip però no va perdre la cara i Pau Juan remuntava una situació complicada després d’una qualitat de més sobradament compensada. Poc després, Ballesteros guanyava per temps una partida en què ja no estava millor i dues taulers (Dalo i Amigó) posaven un esperançador 4-4. Esperançador perquè el nostre 10 Alejandro Sáez semblava portar un final de torres entre millor i guanyador, i Joan Canal intentava dificultar la sortida de peces de Jordi Moreno, que duia peó de més. Podíem pensar, durant molta estona, en el X2, però va ser 1: a Sáez se li va esfumar l’avantatge i va entrar en taules mortes i Moreno va sortir de la cova, amb simplificacions precises i peó de més, guanyant el seu final de torres.\nSi l’equip no dóna la talla contra el líder Banyoles, la setmana vinent al Casinet, caldrà jugar-se el descens contra els dos rivals directes: Tres Peons B i Sant Feliu. Sona estrany, però la realitat és aquesta i cal assumir-la amb seriositat. La categoria que pertoca a aquest club, per plantilla, història i massa social, és la Primera, i cal lluitar-la amb tota humilitat.\nEl Catalunya B ja treu aigua de la barca\nLes baixes de l’equip A i altres pròpies de l’equip B han fet que el segon equip anés força debilitat al Guinardó, en el seu enfrontament amb el Maragall, un equip que va començar relliscant però que ja ha trobat el ritme guanyador.\nDesprés de la segona derrota consecutiva (7-3), l’equip ja cau a la sisena posició, i tot i que els equips de sota encara estan a una certa distància, els calendaris són oposats i els càlculs són clars: si l’equip vol evitar la 8a posició haurà de superar-se i puntuar contra algun dels tres candidats a l’ascens als quals s’enfrontarà a partir d’ara. No podem esperar que els altres resultats ens salvin.\nTant de bo s’encomani a la resta de jugadors la bona forma d’uns pocs, com per exemple dos dels Marcs (Petit i Torres), els únics que avui han assolit el punt sencer.\nEl C recupera el camí de la victòria\nL’equip C, després del revés de la setmana passada, no tenia una altra que guanyar un matx darrere un altre, per no veure compromesa la seva primera posició al grup, l’única que val.\nDels quatre rivals que queden, aquest era dels més perillosos: el Sant Martí D. Donat el fons d’armari dels equips santmartinencs, les alineacions que puguin portar sempre són una incògnita i poden plantar un equip terriblement competitiu com un altre totalment desplomat, en funció dels interessos de la resta d’equips. Avui no ha estat ni una cosa ni l’altra, però els nostres eren netament superiors i ho han demostrat guanyant 2-6. Caldrà guanyar tots els matxs, si bé només l’Abrera sembla un rival que pugui inquietar-nos (sense desmerèixer els altres).\nEls equips D i E continuen la seva marxa invertida i ara per ara el millor que podria passar és que invertissin categories. La salvació del D ara per ara inclou combinacions astronòmiques insòlites i resultats esportius, com per exemple guanyar l’Escola d’Escacs B (un equip que podria competir a Preferent o Segona) i per tant és probable que la setmana vinent el descens sigui matemàtic. Avui ha tocat patir (6,5-1,5) contra el Cornellà C. Però això és el campionat per equips i la funció d’aquests jugadors, que per cert cal aplaudir, és permetre altres equips anar forts per assolir uns objectius que per al D són una quimera. Qui vulgui pujar elo o tenir rivals senzills, que busqui opens, que n’hi ha un munt a casa nostra.\nFinalment, empat de l’equip F contra l’ONCE C, que ha presentat un jugador menys (2-2).\nLa setmana que ve, un altre dia difícil d’afrontar al Casinet: falta fons d’armari, ja que el gruix dels jugadors porten molts anys jugant un percentatge de partides proper al 100% i l’esgotament es nota. Però cal estar a les verdes i a les madures: l’esport ho vol.\nDéu n’hi do nois, prou bé que ho fem\nONCE Barcelona B 2 – 2 Catalunya F\nEls quatre membres de l’equip F s’esperaven dues tempestes: una la meteorològica i l’altra, l’escaquística. Semblava que plouria força i no ha plogut gens, fins i tot els ha acompanyat un sol a llengotades escarransides, però al capdavall sol, tant a l’anada com a la tornada. I també, si tenim presents els comentaris durant la setmana, semblava –més aviat temien- que segons quina fos l’alineació de l’ONCE Barcelona B, el nostre equip F sortiria escaldat. I no ha estat així, ja que malgrat el 2 – 2, resultat prou bo, qualsevol que hagués vist les partides de ben segur que diria que l’equip F ha tingut a l’abast l’1 – 3. Déu n’hi do!\nLa Màxima, la nostra primer tauler, no ha suat gens: no se li ha presentat el senyor Daniel Barroso, sempre bé de gust jugar i no fer el viatge en va, malgrat tot el punt anirà molt bé i, a més, prou que se’l mereix la Màxima –tingueu present que a l’energia i les ganes de la Màxima cal contraposar els comentaris d’alguns companys de l’absent, “s’haurà adormit”, bé, cada casa sap com jeu son fill! El nostre segon tauler –a més d’amatent cronista- ha jugat una partida que si arriba a acabar en victòria hagués celebrat amb focs d’artifici, de veres. Ha lluitat contra una siciliana amb les noves armes que ha anat estudiant per treure-li el verí, tingueu present que no fa ni un any sempre perdia contra la siciliana, sempre, i ara ja no. Però aquest cop el seu adversari ha hagut de donar la qualitat perquè si no perdia de totes totes, sortia mat imparable si no la donava. De fet, si no arriba a ser per una imprecisió en les columnes a i b, en concret si Juli arriba a avançar el peó de a a temps, fer a3-a4, els peons de a i de b negres haguessin quedat bloquejats i, aleshores hagués guanyat. Penseu que s’ha arribat a les taules perquè s’ha fet repetició de jugades, ja que el senyor Jordi Arcas no podia fer una altra cosa, per evitar el mat. Malgrat tot el Juli no podia consumar-lo del tot a causa de l’amenaça que suposava la possibilitat que les negres coronessin, no valia a badar. La Lourdes, la nostra tercer tauler, ha estat a punt de guanyar el simpàtic i empàtic senyor Josep San Isidoro –i també una mica rei de la picardia, ja que s’ha deixat la gravadora i no ha piulat, i nosaltres no ens n’hem adonat, potser per la quantitat d’atuells que hi havia sobre el tauler i per les diverses maneres que tenien d’anotar, però que no anoti, no és correcte, no farem sang, prou satisfets que hem sortit. La Lourdes ha collat el seu adversari, fins que s’ha arribat a una posició de difícil avaluació al primer cop de vista per a jugadors del nostre nivell, ja que la victòria de la Lourdes depenia d’un llunyà alfil que si viatjava fins a una casella d’una banda batia una diagonal que desballestava tota defensa adversària amb la torre –certament era una moviment força invisible- i que desembocava finalment en la pèrdua neta d’un cavall de l’adversari o en la coronació d’un peó de la nostra jugadora. El senyor San Isidoro, malgrat no percebre els riscos de manera concreta, la Lourdes tampoc no veia la gran amenaça que podia generar l’alfil, ha aprofitat la pressió del temps per demanar taules i la nostra jugadora molt encertadament les ha acceptat, penseu que considerava que els factors temps, cansament i complexitat ja pressionaven massa i que certament ja havia fet prou bona partida. La Lourdes és a ben poc de fer grandíssimes partides: té paciència, és metòdica i fila prim, només li falta una mica de tàctica i tenir uns mínims de capacitat a l’hora d’avaluar una posició –encara serà primer o segon tauler de l’equip i delegada i cronista, que prou sap de lletra, que li prendrà glòria, papers i feina al Juli! Tant de bo! La Núria, la nostra quarta tauler, ha tingut la pitjor sort, ha perdut, i sobretot ha patit el mal anomenat SAACC –síndrome d’acabar atabalada contra un cec. Prou sabem tots que no és gens fàcil acostumar-se a moure tots dos bàndols del tauler, sentir les jugades cantades, no equivocar-se cap cop. De ben segur que amb més ofici se’n sortirà millor contra els invidents, tots hem passat per aquest tràngol.\nResum: bones instal·lacions i un resultat que afalaga molt els nostres jugadors, penseu que és un empat obtingut des de posicions dominadores i no pas des de situacions agòniques salvades de manera extrema. La propera setmana juguem contra l’Escola d’Escacs de Barcelona C, els primers, nosaltres els sisens, però penso que ara ens sentim més segurs de les nostres possibilitats, déu n’hi do les partides amb cara i ulls i que hem jugat, juguarem a casa i amb ganes, sens dubte, no és excés de confiança, és la consciència que a la tercera provincial, grup II, ningú no lliga gossos amb llonganisses i que nosaltres no som aneguets lletjos.


Aquest preciós hotel està localitzat a Santiago Chile. CASA BELLAVISTA HOTEL garanteix una estada tranquil·la ja que només compta amb 11 habitacions. Les persones que s'allotgin en aquesta residència podran estar al dia gràcies al Wi-Fi. Aquesta propietat ofereix recepció 24 hores per a la comoditat dels hostes. Aquest allotjament, ideal per famílies, ha estat dissenyat segons les necessitats dels més petits, per això compta amb habitacions amb bressols disponibles a petició. Aquest hotel no permet l'entrada a mascotes. Hi ha un servei de trasllats a l'aeroport perquè els hostes gaudeixin d'una estada sense preocupacions. L'hotel pot cobrar l'import d'alguns d'aquests serveis.


El carrer de les Quatre Fonts s'adequa per a una millor circulació dels vianants - Ràdio Televisió El Vendrell\nAvui han començat els treballs per adequar el carrer de les Quatre Fonts per a a un millor circulació dels vianants. Hi haurà limitacions de trànsit de vehicles que només podran baixar pel carrer Muralla, però no podran accedir des de la Riera ni des del Pont de França, a excepció dels veïns de la zona. L’objectiu és facilitar la circulació de persones amb una distància física prudencial. Al mateix temps això servirà de prova pilot per a una futura peatonalització d’aquest tram.\nAnna Palacín carrer de les Quatre Fonts vianants


ESCALFA MOTORS PER LA FESTA PALLARS TERRA DE CORDER\n22 Març, 2019 La borrufa\nEl diumenge 7 d’abril tindrà lloc la 5a edició d’aquest esdeveniment al pavelló del Casal de Tremp.\nEn aquesta ocasió, s’ha convidat a participar de la festa l’ovella aranesa, una altra de les races autòctones catalanes. Així i a banda del dinar, que és l’acte central de la festa, s’han programat altres activitats que donen visibilitat a aquesta raça.\nDurant el matí es podrà veure una mostra d’exemplars d’ovella aranesa i ovella xisqueta; hi haurà també una ballada de gegants, acompanyats dels capgrossos xisquets, la Xisca i el Furro i de la colla de grallers Els Xafarostolls de Sort. A partir de les 12.45h els qui ho vulguin podran fer tallers amb llana xiqueta i aranesa a càrrec d’artesanes de l’obrador Xisqueta i de Lanaranesa i a les 13.15h es farà una demostració de xolla.\nA més, durant tota la jornada hi haurà una mostra de productors del Pallars que inclourà vins, cerveses i elaborats de corder a més d’artesania feta amb llana de les races xisqueta i aranesa. El preu dels tiquets del dinar serà de 12€ i 5€ l’infantil (fins a 10 anys) i podran adquirir-se en diferents carnisseries de la comarca o directament a l’Ajuntament de Tremp.\nUna de les novetats d’enguany és que tant l’associació de ramaders com l’Ajuntament de Tremp aposten per fer una festa més sostenible i respectuosa amb el medi ambient, reduint al màxim la utilització de plàstics.\nAixí, el material que es posarà a l’abast dels participants (gots, plats i coberts per a aquelles persones que no portin el seus) serà compostable o preferentment en envàs de vidre.


Fòrum Salut Mental manifesta que la reducció de fons de gestió transferida per Politiques Actives d’Ocupació pel 2012 afectarà a les oportunitats de treball dels col•lectius e persones més vulnerables i amb dificultats per la seva inserció laboral.\nDavant aquesta situació, Fòrum Salut Mental junt amb ADEMM, FECAFAMM, AMMFEINA, Unió Catalana d’Hospitals i el Consorci de Salut i Social de Catalunya han fet constar la seva oposició frontal a aquestes reduccions: “No podem permetre que la urgència ei la profunditat en la reducció de la despesa pública que necessita el nostre país, provoqui una pressa de decisions que posi en risc el model actual i futur d’inserció laboral”.\nAquestes mesures de reducció que s’estan plantejant des de les Administracions Públiques, si no es resolen positivament, “tindran un impacte gravíssim i les seves famílies. Com per exemple, un risc immediat de pèrdua de llocs de treball en el mercat laboral especialitzat”.\nDes de Fòrum Salut Mental i des d’ADEMM, FECAFAMM, AMMFEINA, Unió Catalana d’Hospitals i el Consorci de Salut i Social de Catalunya es reclama, entre d’altres, el manteniment de llocs de treball per a persones amb discapacitat i persones amb trastorn mental, que es garanteixi la continuïtat del finançament de programes i recursos d’inserció i acompanyament al mercat laboral i la defensa del model català d’inserció laboral.


per Redacció diumenge, 19 d’abril 2020 - 18:00h\nAquesta setmana et decideixes a competir pel títol de cònjuge ideal. I no estàs tan lluny d'obtenir-ho, perquè la persona que t'estima et té molta consideració. Saps com aconseguir que sigui molt feliç, encara que no t'ho digui tant com t'agradaria.\nAra és el moment de donar els tocs finals al projecte que és més important per a tu i per a la teva reputació professional.\nEn l'àmbit de la salut, podries ser una mica menys resistent de l'habitual a algunes malalties o malalties d'allò més comunes.\nEl clima d'aquesta setmana no serà la més propícia per a la comprensió dins de la parella. Per al solter sorgirà la possibilitat d'un vincle romàntic amb algú pròxim, potser un nou amic.\nEt resultarà difícil prendre les decisions correctes, tot el teu treball s'alentirà. I és que analitzaràs cada punt a favor i en contra abans de moure peó. En algunes llars, es donaran bones oportunitats per a reorganitzar el pressupost familiar i satisfer les necessitats de tots els membres.\nVés amb compte amb el consum excessiu d'alcohol, no et deslliuraries de trastorns en el fetge.\nLes emocions s'equilibren i pots sostenir el teu bon ànim enmig de les inclemències de la vida diària. Però no sols tu et beneficiaràs d'aquest clima astral sinó que podràs brindar ajuda i contenció a molts dels teus amics.\nExisteixen moltes possibilitats que els nadius de Bessons tinguin l'oportunitat de començar a realitzar estudis o seminaris i cursos en línia. Mart en Aquari afavoreix tot el vinculat amb les xarxes socials i els serveis d'internet.\nNo has de desaprofitar aquest temps d'energia abundant i alegria de viure. No sempre el teu ànim és tan bo.\nEls impactes planetaris actuals poden fer més pronunciats els teus desitjos de llibertat… O els del teu cònjuge, encara que serà difícil comunicar-los. Vés amb compte de no posar en perill la teva relació. El solter triomfarà amb el seu costat més juganer i tendre.\nSi el teu lloc de treball està en joc, per exemple, perquè estan donant-se algunes retallades, no dubtis a sacrificar els teus passatemps o les teves inquietuds per a enfrontar-te a qualsevol imprevist.\nTingues bon criteri quan acudeixis a l'ordinador a buscar informació sobre possibles dolors o malalties, procura diferències les notícies bones de les falses.\nEn el terreny amorós regnarà la tranquil·litat i estabilitat en general. Les pertorbacions vindran de persones tòxiques que volen entremetre's en la teva vida. El solter se centrarà en aconseguir més diners i deixarà de costat les conquestes.\nLes jornades laborals seran atrafegades i plenes d'interrupcions. Alguns companys de treball intentaran fer-te enfadar. No és un bon període per a fer canvis laborals o presentar nous projectes.\nNecessites conrear la teva ment a l'una que prescindir durant unes hores de pantalles. Adquireix un llibre que et cridi l'atenció (millor si és sobre creixement personal o espiritual) i a llegir!\nEls teus amors estan bastant protegits, ara que el mes d'abril entra en la seva recta final. Encara que en alguns moments es distorsionin les teves relacions de parella, potser per preocupacions financeres, l'arc de Sant Martí sempre brillarà per a tu, més aviat que tard.\nSeràs respectat en el teu entorn de treball, i alguns dels teus principals competidors, fins i tot, et temeran. Estàs carregat de bones vibracions. Aprofita qualsevol situació per a abordar les tasques que et resultaven difícils o tedioses.\nAposta per portar a la teva taula productes que siguin sostenibles amb el medi ambient, principalment, fruites, verdures i carns de procedència local.\nAquesta penúltima setmana d'abril Balança les coses es van col·locant en el seu lloc en els assumptes del cor. Has pogut deixar enrere els moments difícils, les disputes i els enfrontaments, per a donar pas a una comunicació més equànime.\nSi treballar pel teu compte, és probable que estiguis fent front a problemes econòmics. Encara que és una situació difícil, trobaràs el camí de sortida. En la salut, podràs fer avanços en aquest aspecte de la teva vida.\nTant si estàs sofrint d'alguna malaltia, com si estàs sa, aniràs a millor.\nEls nadius que es troben solters tindran cap al dia dijous la fortuna de trobar molta energia astral treballant a favor vostre en assumptes de parella.\nLa lluna i el Sol prometen que tot allò que iniciïn aquesta setmana en qüestions d'amor tindrà una meravellosa expansió. En la llar es presenten algunes necessitats que no esperaven i hauran de posar energia a enfrontar aquestes dificultats.\nSerà una setmana en la qual podries sofrir de maldecaps o tensió en el coll i la mandíbula, producte del nerviosisme.\nAquesta setmana Sagitari l'amor es mostrarà més disposat a estar present en la teva vida. El més probable és que si no estàs ja en parella, trobis a una persona afí amb qui iniciar una història romàntica.\nEn matèria de treball i finances, els Sagitari viuran llargues jornades de treball i poca remuneració econòmica d'acord. Aquesta situació no podrà prolongar-se més enllà dels primers dies de la setmana.\nEn la salut per a aquesta setmana d'abril, tot indica que passaràs per alguns problemes de salut menors, com una cefalea o potser un problema gàstric.\nPot ser que amb la teva parella comencin a somiar alguns canvis que ajudarien a evolucionar en l'econòmic. Un negoci en comú, una inversió són algunes de les formes en les quals es pot donar manifestar aquesta energia especial.\nAquesta és una setmana estranya respecte dels assumptes materials i el treball. Percebran una energia de restricció en molts assumptes, especialment els financers i d'altra banda viuràs situacions de molta acció.\nSerà important que cuidin la figura. Si es deixen portar per la gola i els desitjos de menges i postres és possible que augmentin massa de pes.\nLa teva predicció en l'amor per a aquesta setmana Aquari augura dies de renovació i transformació. Et veuràs impulsat a passar més temps amb els teus éssers estimats, i això al seu torn, farà que surtin a la llum molts sentiments.\nSi treballes per compte propi, el més probable és que estiguin començant a recuperar la bona marxa del teu negoci.\nEn la salut, pot ser que vives algunes complicacions que t'impedeixin dur a terme les activitats habituals, com acudir a esdeveniments, practicar esport a l'aire lliure, etc., això podria posar-te de mal humor.\nEn el terreny amorós, la teva actitud serà rebel i, a estones, preferiràs viure sense lligams. Les teves emocions seran canviants i dràstiques. Sorpreses i esdeveniments inesperats ocorreran amb el teu germà/a (si tens) o veïns.\nTens diners estalviats? Ve un imprevist de gran dimensió i podria fer que hagis de manllevar si no tens res guardat. És un bon període per a iniciar un projecte empresarial original, escriure un llibre o fer el pas de canviar d'ocupació.\nLes energies planetàries fortes afectaran el teu sistema cardíac i podries sofrir palpitacions. Mentalment, sofriràs d'estrès degut als teus canvis emocionals sobtats.


Les 7 bondats de la biomassa | Revista | EROSKI CONSUMER\nCada cop més ciutadans a Europa consumeixen biomassa com a combustible renovable per a calefacció i aigua calenta\nLa principal energia renovable per a calefacció i aigua calenta a Suècia, Alemanya, Noruega o Àustria és la biomassa. També a Espanya, cada cop més persones instal·len una caldera individual o un sistema col·lectiu amb aquest tipus de combustible procedent dels excedents i els residus forestals.\nI què fa que la biomassa sigui un combustible tan atractiu? Com es pot observar a continuació, són moltes les raons ambientals i econòmiques per a instal·lar un sistema de calefacció i aigua calenta amb biomassa.\nMés ecològica. Si es fan servir les deixalles forestals com a energia renovable, es potencia la neteja de les muntanyes, fet que redueix les possibilitats d'incendis forestals i plagues. Ho explica Margarita de Gregorio, directora de la secció de Biomassa de l'Associació d'Empreses d'Energies Renovables (APPA). Això encaixa en la denominada "economia circular" que tracta d'impulsar la Unió Europea per transformar els residus en recursos. Fer servir la biomassa com a combustible contribueix també a lluitar contra el canvi climàtic. Javier Díaz, president de l'Associació Espanyola de Valorització Energètica de la Biomassa (AVEBIOM), aclareix que les seves emissions de gasos d'efecte d'hivernacle són neutres. El diòxid de carboni (CO2) que emet en la combustió ja ha estat capturat durant el creixement dels arbres, per la qual cosa no s'introdueix més CO2 en l'atmosfera.\nMés barata. Els impulsors de la biomassa destaquen que és molt competitiva pel que fa al cost. Segons l'experta d'APPA, és més barata i té un preu estable, a diferència dels combustibles fòssils. Per aquest motiu, cada vegada més gent s'hi canvia. Segons dades de l'Observatori de la Biomassa (no hi ha dades oficials), a Espanya s'han instal·lat uns 3.500 megawatts (MW) en uns 45.000 sistemes de tot tipus. El responsable d'AVEBIOM afegeix que, fins i tot ara, amb els costos de petroli tan baixos, continua sent més barata. Quant a l'import de la instal·lació, Díaz explica que, depenent del tipus d'equip, els períodes d'amortització poden anar des dels 2 fins als 10 anys.\nAmb ajudes per a la seva instal·lació. El Govern central i moltes comunitats autònomes ofereixen ajudes econòmiques per a substituir equips de combustibles fòssils per altres de biomassa. En el primer cas, les gestiona l'Institut per a la Diversificació i Estalvi de l'Energia (IDAE), a través del seu programa "Biomcasa". Una altra opció és contactar amb els mateixos distribuïdors o instal·ladors (l'IDAE ofereix una llista de les companyies acreditades). En aquest sentit, De Gregorio assenyala que, encara que col·locar una caldera de biomassa no comporta dificultat, contractar una empresa de serveis energètics (ESE) resulta una alternativa còmoda i senzilla: "No cal comprar la caldera ni preocupar-se per la instal·lació, aquestes empreses s'encarreguen de tot. Ells són els propietaris del sistema i el consumidor només paga la calor generada i el manteniment".\nS'adapta a les necessitats dels consumidors. A APPA i AVEBIOM expliquen que ara per ara hi ha dos tipus bàsics de calefacció amb biomassa: per a ús individual i per a ús col·lectiu. En el primer cas, els habitatges unifamiliars poden fer servir una caldera o una estufa. En el segon, es pot instal·lar un sistema central per a un edifici i fins i tot per a diverses edificacions, la coneguda com calefacció de districte. Margarita de Gregorio recorda que, a mesura que el nombre de consumidors augmenta, els costos es redueixen. A més, l'experta estima que, a Espanya, hi ha uns 160 sistemes de districte, sobretot, a la zona nord.\nMolt utilitzada en altres països europeus. Els experts consultats assenyalen que el nostre país es troba entre el sisè i el vuitè lloc d'Europa en ús de biomassa per a calefacció. Tanmateix, De Gregorio sosté que el potencial de recurs disponible al nostre país li permetria ocupar el tercer lloc i atrapar països com Suècia, Alemanya, Noruega o Àustria, on és l'energia renovable que més produeixen. Díaz assegura que es creix "a bon ritme" i que, en uns anys, estarem més ben situats. D'això dependran diversos factors, especialment, un coneixement més gran per part dels consumidors i una aposta institucional real.\nEl seu filtratge de gasos contaminants és cada vegada més restrictiu. Un dels reptes principals d'aquests sistemes és la seva emissió de gasos contaminants d'òxid de nitrogen (NOx). Les normatives ambientals són cada vegada més estrictes. En el cas de la biomassa, la integrant d'APPA esmenta un reglament que obligarà els fabricants a ser més restrictius en el filtratge d'emissions i que entrarà en vigor entre el 2018 i el 2020.\nPotencia l'economia local i rural. La biomassa es produeix de forma local, a diferència dels combustibles fòssils que, en la gran majoria, s'importen. Els experts consultats destaquen que és una manera més de potenciar l'economia nacional, que redueix a més la dependència energètica de l'exterior, i també de crear ocupació, especialment, a les zones rurals.\nPDF: Fes clic aquí per a Descarregar aquesta informació en PDF (261 Kb) (* Disponible només en castellà)


Barcelona aprova definitivament el projecte d'urbanització per a l'Espai Barça del Camp Nou'\nEl Barça gastarà 28 milions per remodelar l'entorn del futur Camp Nou\nRedacció Catalunyapress | dimarts, 24 de desembre de 2019\nLa Comissió de Govern de l'Ajuntament de Barcelona ha aprovat definitivament el projecte d'urbanització dels vials i els espais públics de l'entorn del Camp Nou, que dóna continuïtat a la Modificació del Pla General Metropolità (MPGM), aprovada el mandat passat per a dotar la zona de més qualitat i fer possible el Espai Barça.\nActualment està en tràmit la reparcel·lació urbanística dels terrenys inclosos en la MPGM, i ara s'ha donat llum verda al final del projecte d'urbanització que inclou les intervencions que es faran als carrers i espais lliures, ha informat el consistori en un comunicat.\nBartomeu promet culminar l'Espai Barça a 2024\nLa irresistible oferta de Goldman Sachs per finançar la remodelació del "Camp Nou"\nEl conjunt de les actuacions permetran crear un gran espai obert a l'entorn de l'estadi, eliminar el reixat exterior i els desnivells, i renovar i ampliar els carrers de l'entorn per a reordenar l'accés rodat i de vianants.\nEn total es renovaran 111.046 metres quadrats, amb un pressupost de 28 milions d'euros --més IVA-- que correran íntegrament a càrrec del Futbol Club Barcelona, i els carrers que es restauraran són Aristides Maillol, Joan XXIII, Gregorio Marañón, Menéndez Pelayo, Cardenal Reig, Elisabeth Eldenbenz i Travessera de les Corts.\nUN RECINTE PERMEABLE I INTEGRAT EN EL BARRI\nEl recinte s'integrarà en el barri de la Maternitat i de Sant Ramon i serà permeable, amb nous espais privats oberts a l'ús del públic sense tancaments que mantindran una continuïtat amb la resta d'espais públics, viaris i verds que l'emboliquen.\nAmb aquest objectiu, tot el sòl lliure d'edificació de propietat privada que dóna al carrer d'Arístides Maillol, entre la Travessera de les Corts i el carrer de Cardenal Reig, serà d'ús públic i s'urbanitzarà perquè es converteixi en un nou àmbit obert a la ciutadania i amb una activitat urbana sostinguda més enllà dels esdeveniments esportius.\nL'obertura del recinte alliberarà un conjunt de nous espais d'ús públic que oferiran recorreguts més amables entre la Travessera de les Corts i la Diagonal, i facilitaran l'accés a eixos verds de la Diagonal i als diferents mitjans de transport públic de l'avinguda.\nEl projecte també preveu ajustar el traçat del carrer Arístides Maillol i ampliar l'espai públic que li acompanya per a connectar millor les instal·lacions, millorar la secció del carrer d'Elisabeth Eindenbez, facilitar la relació i el recorregut cívic amb la Diagonal i l'avinguda Joan XXIII, que passarà a tenir tres carrils i carril bici.\nLa tinenta d'alcalde d'Ecologia, Urbanisme, Infraestructures i Mobilitat, Janet Sanz, ha celebrat que "durant el 2020 el Espai Barça comenci a ser una realitat", ha destacat els espais verds i els carrils bicis, la qual cosa per a ella són dos elements fonamentals, i ha confiat que a aquesta transformació li succeeixin moltes altres coses, com soterrar l'aparcament, i les qüestions vinculades a l'espai central i les edificacions.


Columbia Five Forks Marró comprar i ofertes a Trekkinn\n10 Tobacco / Flame 10.5 Tobacco / Flame 11 Tobacco / Flame 11.5 Tobacco / Flame 8.5 Tobacco / Flame 9.5 Tobacco / Flame 13 Tobacco / Flame 8 Tobacco / Flame 9 Tobacco / Flame 14 Tobacco / Flame 7.5 Tobacco / Flame\nEnhorabona, has trobat la millor oferta per Columbia Five Forks. A trekkinn trobaràs el millor equipament esportiu de muntanya. I també podràs rebre els millors consells i recomanacions del nostre equip d’experts en muntanya. Posem al teu abast tota la informació dels productes, característiques tècniques, opinions d’altres clients, etc. perquè puguis escollir exactament el producte que necessites. I et facilitem varis filtres perquè comparis les ofertes en milers de productes de Sabates.


Aqüeducte de les Ferreres - Pont del Diable\nL'aqüeducte de Les Ferreres és l'atracció principal d'aquest parc. Anomenat també Pont del Diable, fa més de 200 metres de llarg i es troba en la marge esquerra del riu Francolí, des d'on canalitzava l'aigua fins a Tarraco.\nL'aqüeducte de les Ferreres, anomenat també Pont del Diable, formava part de la xarxa de canalitzacions que duia les aigües del Francolí cap a Tàrraco. És una obra d'enginyeria civil de l'època romana de més de dos-cents metres de llarg. Es troba al marge esquerre del riu Francolí, a uns quatre quilòmetres del nucli urbà de Tarragona.\nEs tracta d'un dels aqüeductes més monumentals i ben conservats de l'època romana, i és sens dubte el més important de Catalunya. Constitueix l'element principal del Parc Ecohistòric del Pont del Diable Tarragona, i la seva gestió correspòn al Museu d'Història de Tarragona.\nL'any 1905 es va declarar Bé Cultural d'Interès Nacional i el 2000 va passar a formar part del Patrimoni de la Humanitat per la Unesco, com a part del Conjunt arqueològic de Tàrraco.\nAny de construcció: Siglo I dC\nTelèfon:977 342 069 / 655 603 021


Partition Manager. Descàrrega gratuïta de Windows PC i servidor.\nPartition Manager de descàrrega gratuïta\nActualitzat el: 5 març 2020\nWindows XP té una eina de Gestió de Discs integrada, però només pot fer algunes operacions bàsiques com inicialitzar disc, crear, formatar i eliminar la partició. Windows 7 va millorar la capacitat afegint noves funcions de retractar i ampliar volum per ajudar a redimensionar la partició assignada, però només funcionen en condicions restringides. Per gestionar la partició de disc de Windows equip i servidor de manera més eficient, necessiteu un potent programari de gestor de particions de disc.\nNIUBI Partition Editor és un programari de gestor de particions màgiques per a Windows 10/8/7/Vista/XP (32 i 64 bits) i Windows Server 2019/ 2016/2012/2008/2003 (R2). El disc dur local / extraïble amb qualsevol interfície, Hyper-V / VMware, tot tipus de hardware RAID amb qualsevol controlador de raid, disc USB i targetes de memòria són compatibles.\nCom a programari de gestió de particions més popular, proporciona una gestió bàsica de particions per crear, suprimir, formatar particions, change drive letterGestió avançada per canviar la mida / moure la partició existent sense pèrdua de dades, copiar la partició de disc per migrar el sistema operatiu i les dades, amagar-la, configurar-la activa, convertir-la, desfragmentar-la, comprovar la partició i molt més.\nQuè hi ha dins NIUBI Partition Editor\nDescarregueu el gestor de particions gratuït per a Windows 10/8/7/Vista/XP\nNIUBI Partition Editor Edició Gratuïta és 100% gratuït per als usuaris domèstics, 100% net sense cap paquet. Està especialment dissenyat per a Windows 10/8/7/Vista/XP (32 i 64 bits). Podeu canviar la mida del volum i gestionar la partició de disc de la mateixa manera amb la versió de pagament. Aquest administrador de particions gratuït és àmpliament utilitzat i molt recomanat per molts editors professionals.\nDescàrrega gratuïta d'un altre gestor de particions\nAdministrador de particions del servidor\nNIUBI Partition Editor Edició del servidor està especialment dissenyat per a petites i mitjanes empreses. Admet Windows Server 2019, 2016, 2012, 2008, 2003, Servidor de petites empreses i llar. Es pot registrar 1 codi de llicència en 1 o 2 servidors.\nGestor de particions empresarials\nNIUBI Partition Editor Edició empresarial està dissenyat per a empreses mitjanes i grans. Cobreix totes les funcions de l'edició del servidor i de suport Windows PCs també. Es pot registrar una llicència a il · limitat servidors i ordinadors d'una empresa.\nProfitable gestor de particions\nNIUBI Partition Editor Edició tècnica cobreix totes les funcions i serveis de Enterprise Edition, a més, es pot utilitzar per proporcionar un servei rendible a empreses i particulars il·limitats. A més, es pot actualitzar a totes les versions més recents 100% de forma gratuïta.


Una dotzena d'alcaldes de la Catalunya Central visiten l'edifici consistorial en el marc dels actes dels 125 anys de l'assemblea de la Unió Catalanista\nEls alcaldes del Bages i el Moianès durant la visita a l'Ajuntament de Manresa; a la imatge, al saló de sessions. Foto: Noemí Badrenas\nMalgrat ser un document marcadament d’àmbit català, el fet que nasqués a Manresa ha provocat una allau d’actes a la ciutat per commemorar, enguany, els 125 anys de la seva aprovació. Estem parlant de les Bases per a la Constitució Regional Catalana, conegudes també com les Bases de Manresa i com un dels documents fundacionals del catalanisme polític. Manresa vol exportar a la resta de la Catalunya Central un dels episodis polítics que més han marcat la història de la ciutat.\nPer això, ahir, l’Ajuntament va convidar els alcaldes del Bages i el Moianès a fer una visita a l’edifici consistorial. Hi va assistir una desena de batlles, que van quadrar agendes –i no era fàcil– per poder ser a la capital del Bages durant un parell d’hores. Qui també va ser present al final de la visita va ser l’alcaldessa de Vic, Anna Erra, una de les convidades a l’acte institucional posterior a la visita, Les Bases de Manresa i el model territorial de Catalunya, al qual també va assistir la resta d’alcaldes.\nPer a l’alcalde de Manresa, Valentí Junyent, aquest acte tenia “un alt component dels ajuntaments i del món local, i és per això que volíem que els alcaldes, i per extensió la resta de la Catalunya Central, en fossin partícips”. Segons el batlle, les Bases i el món local “tenen molta relació”, motiu pel qual no s’ha volgut deixar al marge als seus representants. La visita, que fa uns mesos es va realitzar oberta a tota la ciutadania en el marc de les Visites a la Manresa Desconeguda, va anar a càrrec de l’historiador Francesc Comas, que també és un dels comissaris de la celebració, juntament amb Jordi Rodó.\nSota l’atenta mirada dels batlles, Comas va explicar la història de l’edifici, que va ser construït entre 1739 i 1777 i que recentment ha estat declarat Bé Cultural d’Interès Nacional; també va donar detalls sobre quins 25 rostres formen la galeria de Manresans Il·lustres, que ja compta amb la darrera incorporació, la del periodista Josep Maria Planes; va relatar què va passar el març de 1892 al saló de sessions, quan un centenar de delegats de la Unió Catalanista es van reunir per discutir i aprovar les Bases; i també va apuntar, entre d'altres, anècdotes sobre els quadres que decoren les principals estances de l’edifici, com és l’obra de Francesc Cuixart de la crema del paper segellat, a la sala de columnes –que l’autor va trigar onze anys en cobrar–.\nEn acabar el recorregut, els alcaldes i també Erra van signar el llibre d’honor. Del Bages, hi havia Joan Miguel (Monistrol de Montserrat), Joan Badia (Callús) i Josep Tarín (Talamanca), entre d’altres; i del Moianès, Enric Güell (Santa Maria d’Oló) i Eduard Sànchez (Calders). Els actes dels 125 anys s’allargaran fins a l’abril del 2018 i continuaran amb la voluntat de donar a conèixer les Bases fora de la ciutat.


Kadri Puri i Nuria Bouza reines de la Lliga d’Hivern de Vòlei Platja - Vòlei Platja - Federación Catalana de Voleibol\nKadri Puri i Nuria Bouza reines de la Lliga d’Hivern de Vòlei Platja\nAmb el nom dels campions de la tercera prova de la Lliga d’Hivern de Vòlei Platja s’arriba a l’equador d’aquesta competició. Per tercera vegada consecutiva, les guanyadores en categoria femenina han estat Kadri Puri i Nuria Bouza, mentre que en categoria masculina han pujat per primer cop al podi Daniel Moreno i Roberto Sanfélix. Per davant queden dues proves més al mes de març, i la gran final que es disputarà a Vilanova el 17 d’abril.\nLa jornada de dissabte va ser en exclusiva per a la competició masculina, on hi van participar més de 70 parelles dividides en tres categories. La novetat de primera divisió va ser el triomf de la parella formada pel Daniel Moreno i Roberto Sanfélix que van pujar al més alt del podi, lloc que fins al moment havien ocupat en la resta de proves Ferran Serra i Conrad Rovira. La final d’aquesta tercera prova, però, la van disputar amb el bicampió Conrad Rovira, que en aquesta ocasió jugava amb Alexandre Raksanyi.\nA segon divisió hi va haver tres parelles campiones. En aquest cas es van alçar amb el triomf i amb l’ascens a primera categoria a la següent prova les parelles Sánchez – Porcel, Fornés – Serrato i Sánchez – Mingot. Jugaran a segona divisió a la primera prova de març les quatre parelles guanyadores de tercera divisió, Alexandre – Labiause, Sagrera – Bielsa, Roig – Pelegrinelli i Pérez – Moreno.\nDiumenge va ser el torn de la categoria femenina, on hi van participar 47 parelles i, una vegada més, les campiones van ser Kadri Puri i Nuria Bouza, que van guanyar la final absoluta a Julia Bonet i Becky Fernandez. L’estoniana, vigent campiona de Catalunya, i la gallega, subcampiona de Catalunya, han guanyat totes les proves i partits que han disputat juntes aquesta temporada d’hivern.\nLes parelles que van aconseguir l’ascens a primera divisió la propera jornada, com a campiones de segona divisió, van ser Jungfleisch – Merkel, Ruiz – González i Pérez – Lorenzo. Mentre que a tercera divisió les guanyadores van ser Nadal – Del Valle, que juntament amb la parella García – Brykalina, jugaran a segona divisió a la primera prova del mes de març.\nVÍDEO FINAL MASCULINA (imatges cedides per Jordi Alonso)


El Barça mor dempeus | Oriol Tortajada | Barcelona | Barça | L'Esportiu de Catalunya\nEl Barça mor dempeus El Barça mor dempeus El Barça mor dempeus El Barça mor dempeus + El Barça mor dempeus E-mail\nL’equip de Xavi perd el clàssic a Riad i serà el Real Madrid el que jugarà diumenge la final de la supercopa\nEls blaugrana continuen en fase de creixement i, malgrat el resultat, surten enfortits del partit per la bona imatge mostrada i la seva capacitat de rebel·lia\nAraujo, Kroos i Dembélé EFE.\nEl Barça mor dempeus El Barça mor dempeus El Barça mor dempeus El Barça mor dempeus El Barça mor dempeus E-mail\nBarça 2 Real Madrid 3\nGOLS:0-1 (25’) Vinícius. 1-1 (41’) Luuk de Jong. 1-2 (72’) Benzema. 2-2 (83’) Ansu Fati. 2-3 (98’) Valverde.ÀRBITRE:Munuera Montero, del col·legi andalús.VAR:González González.Targetes grogues:a Dani Alves (51’), del Barça; i a Casemiro (75’) i Valverde (98)’, del Madrid.Targetes vermelles:cap.PÚBLIC:uns 30.000 espectadors a l’estadi King Fahd de Riad. FC BARCELONA: Ter Stegen Dani Alves\nMemphis (78’) Araujo Piqué Jordi Alba Sergio Busquets Gavi\nNico (78’) Frenkie de Jong\nPedri (46’) Ferran Torres\nJutglà (110’) Dembélé Luuk de Jong\nAnsu Fati (66’)\nRESTA DE CONVOCATS: Neto (p.), Iñaki Peña (p.), Riqui Puig, Lenglet i Mingueza\nREAL MADRID: Courtois Carvajal\nLucas Vázquez (91’) Militao Nacho Mendy Casemiro\nRodrygo (68’) Vinícius\nCamavinga (110’) Benzema\nRESTA DE CONVOCATS: Lunin (p.), Vallejo, Hazard, Marcelo, Jovic, Ceballos i Isco\nL’àlbum dels dos últims clàssics ens deixa dues fotografies: una imatge borrosa, desenfocada, en escala de grisos, que transmetia decadència i abatiment, i una altra imatge a tot color, ben nítida, amb lluminositat, que transmet certa vida, vigor i esperança. Dos mesos i mig separen les dues fotografies. D’aquell Barça sense ànima i depressiu del mes d’octubre a un Barça enèrgic, valent i combatiu en aquest mes de gener.\nEl clàssic jugat a Riad ha posat el Barça de Xavi davant el mirall. On érem i on som? Les fotografies parlen per si mateixes. El clàssic sempre ha estat un bon termòmetre i queda clar que el Barça de mica en mica és més a prop d’on vol ser. El Real Madrid jugarà diumenge la final de la supercopa, sí, però aquest Barça no fa la llàstima que feia quan va perdre 1-2 al Camp Nou. El 24 d’octubre el Madrid d’Ancelotti va guanyar el partit sense ni tan sols despentinar-se. El gol d’Agüero en l’afegit va maquillar el resultat, però no va tapar les vergonyes d’aquell Barça de Koeman. Aquell dia el Barça no va jugar a res, poruc. L’equip només va rematar entre els tres pals una vegada –el gol del Kun–, va estar sotmès al guió de partit proposat pel rival sense capacitat de rebel·lia i el Real Madrid en va tenir prou amb el talent d’Alaba i l’explosivitat de Vinícius, que va marejar Mingueza una i altra vegada per sumar tres punts més en la lliga. Feia mal d’ulls veure Dest actuant d’extrem. Molts culers encara recorden aquella pilota que va enviar als núvols quan el resultat encara era de 0-0. Mals invents davant la falta de recursos. Les distàncies eren grans. Aquell clàssic va ser una bufetada de realitat, com ho va ser el 3-0 a Lisboa contra el Benfica o els dos partits contra el Bayern de Munic, l’últim dels quals ja amb Xavi d’entrenador.\nPerò aquest Barça està creixent. Xavi marca el camí i cal paciència. El clàssic del Camp Nou va deixar un Barça ferit de mort, el clàssic de Riad deixa un Barça eliminat de la supercopa però orgullós de si mateix. L’equip va demostrar amor propi i capacitat de reacció per aixecar-se de la lona fins en dues ocasions. Va empatar dues vegades el partit i va posar el Madrid contra les cordes. Va forçar la pròrroga i li va faltar només una mica més d’encert a dalt per portar el partit als penals.\nVa ser un Barça amb identitat. Amb capacitat per pressionar i posar en problemes el Madrid. El retorn d’Ansu Fati i Pedri li va aportar alegria. L’equip va competir tot i tenir jugadors sense ritme de partit, que tot just ahir tornaven de les lesions. Va ser el cas del debutant Ferran Torres. Se li va notar la inactivitat dels últims tres mesos. També a Pedri se’l va notar poc rodat. Ansu Fati menja a part. És un escollit. El gol l’estima. Contra el Llevant, el dia que tornava després de moltíssims mesos lesionat, va necessitar deu minuts per despertar el Camp Nou. Aquell dia va marcar. Ahir, també. Seu va ser el gol que va portar el partit a la pròrroga. Ansu va necessitar 18 minuts i sis intervencions per tocar la glòria de nou per uns instants. Memphis va forçar un córner, el Barça el va servir en curt, Alba va acabar fent la centrada i allà, al cor de l’àrea, va aparèixer el cap d’Ansu per castigar Courtois. De nou el dorsal 10 castigant el Real Madrid. De Messi a Ansu.\nAnsu va colpejar en el minut 83 i Luuk de Jong ho havia fet en el 41. El Madrid es va despistar en el tram final dels dos actes. El gol de Luuk va estar farcit de moltíssima fortuna. Lucky Luuk. Dembélé va fer la centrada, Militão va refusar, el neerlandès va estirar la cama i va tenir la sort que la pilota li va rebotar i va agafar porteria. La pilota va acabar tocant el pal abans d’entrar, davant la desesperació de Courtois. Va ser un gol còmic que permetia al Barça afrontar la segona part amb més ànim.\nPerò si hi ha una cosa que no ha canviat des de l’octubre és l’eficàcia del Real Madrid en la transició. L’equip d’Ancelotti es desplega en atac com els àngels. Benzema hi posa la virtuositat i la lectura de joc i Vinícius, la verticalitat. Casemiro roba i Modric i Kroos projecten l’equip. La fórmula és bàsica però el Madrid la fa lluir a les mil meravelles. Dos dels seus tres gols van arribar en velocitat. El Madrid va castigar el Barça al contraatac en el partit del Camp Nou –els gols d’Alaba i Lucas Vázquez– i ho va tornar a fer a Riad en els gols de Vinícius i Fede Valverde. En el primer, la pèrdua de Busquets davant Benzema va ser greu. El francès va connectar amb el brasiler i Vinícius va superar Araujo en la cursa i va batre Ter Stegen amb una excel·lent definició. Vinícius és un dels jugadors de la temporada. Ha trobat el gol que abans no tenia. En el gol de Valverde, qui no va estar bé és Jordi Alba. No va fer una falta tàctica a Casemiro que ho hauria aturat tot al mig del camp. El brasiler va marxar amb facilitat, va cedir la pilota a la seva dreta per a la incorporació de Rodrygo i aquest va fer la centrada per baix, Vinícius va deixar passar la pilota i Fede Valverde a plaer va fer el 2-3.\nBenzema també va estar present en la cita amb el gol. Havia avisat amb un xut al pal (68’) i minuts després aprofitaria una passada de Carvajal per marcar, després d’una enorme aturada de Ter Stegen en l’acció prèvia. Benzema i Vinícius, dos sospitosos habituals.\nEl Barça continua sense trobar la fórmula per frenar el Madrid en el desplegament, això és una evidència, però almenys aquesta vegada va poder jugar-li de tu a tu. Xavi torna de l’Aràbia Saudita decebut pel resultat, però enfortit per les sensacions. Si arriba a entrar la tisora que Ansu Fati va provar en el minut 120 potser el conte hauria tingut un final més feliç. Ancelotti somriu i Xavi comença a tenir motius per també fer-ho.\nDEBUT DE FERRAN\nA Ferran Torres se li van notar els tres mesos d’inactivitat en la seva estrena\nANSU, UN ESCOLLIT\nAnsu Fati tornava després de la lesió i, com va fer contra el Llevant, va tornar amb gol\nEl brasiler confirma el seu gran estat de forma i castiga el Barça de nou\n12’ Vinícius entra a l’àrea perseguit per Araujo i xuta a les mans de Ter Stegen.\n20’ Contraatac de Vinícius que acaba Asensio amb un xut desviat per molt poc.\n25’ Benzema roba l’esfèrica a Sergio Busquets i la dona a Vinícius, que entra a l’àrea i supera amb l’esquerra Ter Stegen per marcar el 0-1.\n29’ Centrada de Dembélé que remata de cap Luuk de Jong però acaba a les mans de Courtois.\n41’ Centrada rasa de Dembélé que refusa a l’àrea petita Militao. El refús, però, toca en Luuk de Jong, després al pal i entra. És l’1-1.\n49’ Gran acció de Pedri que acaba amb un xut des de la frontal que surt desviat per poc.\n54’ Dembélé engalta de volea una pilota morta que surt desviada per molt poc.\n69’ Benzema rep dins l’àrea, es regira davant Araujo i el seu xut acaba picant al pal.\n72’ Ter Stegen atura el primer xut de Benzema i desvia la centrada posterior de Carvajal, però la pilota cau a Benzema, que a plaer marca l’1-2.\n80’ Falta que penja a l’àrea Kroos i Casemiro remata tou a les mans de Ter Stegen.\n83’ Córner llançat en curt que arriba al vèrtex a Jordi Alba, que centra a l’àrea petita i Ansu Fati, de cap, marca el 2-2.\n98’ Contraatac de Rodrygo, que la cedeix enrere, on arriba Valverde sol i marca el 2-3.\n101’ Courtois refusa primer un xut de Busquets i després un de Dembélé amb poc angle.\n108’ Retall a la frontal i xut d’Abde que surt desviat molt a prop del pal.\n121’ Intent de xilena d’Ansu Fati dins l’àrea que no impacta bé i a la contra perdona Rodrygo.\nL’1x1 del Barça contra el Madrid\nL'Esportiu. Nacional 13-01-2022, Pàgina 2\nL'Esportiu. Girona 13-01-2022, Pàgina 4\nEl Barça i el Wolverhampton, amb Jorge Mendes de nou com a còmplice, tanquen la cessió fins a final de temporada del futbolista nascut a l’Hospitalet\nAdama s’ha rebaixat el salari per poder facilitar l’operació


AJUTS | 23/01/2017 DARP/RuralCat\nEl pressupost del DARP creix un 13,6%\nLes principals partides van destinades al suport de la millora de les explotacions, la competitivitat del sector i la incorporació de joves.\n“Garantir la sobirania alimentària del país, la gestió sostenible del medi, el relleu generacional i la cohesió territorial és l’objectiu d’aquest Departament d’Agricultura, Ramaderia, Pesca i Alimentació (DARP) i els pressupostos que presentem es plategen en aquesta línia”, ha manifestat la consellera Meritxell Serret, en la presentació del pressupost del Departament davant el Parlament. “Uns pressupostos”, ha subratllat Serret, “que incrementen un 13,6% respecte al 2015 i amb els quals comencem a revertir les retallades, algunes de molt dràstiques, que havien patit en els darrers anys”. La consellera ha recordat que el pressupost d’Agricultura s’havia retallat un 47% entre el 2010 i el 2015, i que ara passa dels 267,7M€ el 2015 als 304M€ del pressupost presentat.\nDins d’aquest capítol s’han prioritzat les mesures de suport a la millora de les explotacions, la competitivitat i sostenibilitat del sector, la incorporació de joves i el suport a les zones amb limitacions naturals, en el marc del Contracte Global d’Explotació, que incrementa un 27,8%”.\nEn aquest pressupost es preveu, per primera vegada, una partida d’1M€ específica per a actuacions i assessorament en el marc de l’estratègia integral de fertilització orgànica i gestió de les dejeccions ramaderes que impulsa el DARP per a recuperar la qualitat de les aigües subterrànies i millorar el sòl fèrtil.\n“Una altra de les prioritats del Departament”, ha dit la consellera Serret, “és la gestió sostenible del medi rural”. Així, el pressupost del 2017 preveu 17,6M€ a la gestió forestal sostenible i a la prevenció d’incendis.\nA més, el pressupost contempla recursos per a les actuacions previstes en el Pla de control i prevenció de danys per sobrepoblació de fauna cinegètica aprovat pel Govern, que inclou la nova Llei de Caça i el Decret de comercialització de la carn de caça.


QUÈ T'ANAVA A DIR: Potenciar el transport públic\nTrobo molt encertat que alguns vehicles més antics i contaminants durant unes hores i dies a la setmana no puguin anar al cor de Barcelona. Estic d’acord que es posin sancions als conductors que no respectin les normes de circulació. Una de les apostes que ens cal aprofundir per entre altres moltes coses aconseguir un món molt més habitable és apostar pel transport públic a casa nostra. Evidentment és deficitari en molts casos perquè en molts casos per anar i tornar a una localitat de la teva comarca pots perdre tot un matí i potser mitja tarda. Molts dels serveis actuals serveixen per complir l’expedient, però en realitat són molt poc pràctics i les persones que el fan servir és que realment no tenen un alternativa que fer realitat la seva necessitat. Potser una de les solucions seria el bus a demanda en moltes localitats. Aquest podria ser un servei que faria més àgil les línies municipals perquè a vegades per creuar un municipi com el Vendrell estàs un parell o tres d’hores entre l’espera al bus i el trajecte que després realitzarà per la vila fins arribar a destí.\nDesprés també tenim a la comarca el tren que ens podria ajudar a comunicar-nos en un temps ràpid amb ciutats importants com Tarragona, Reus, Barcelona i l’Hospitalet de Llobregat. Hi ha línies de trens que són més polítiques que reals com la que uneix l’Arboç amb Hospitalet de l’Infant. Jo no crec que els vincles entre aquestes dues localitats siguin molt ferms. Potser la gràcia de tots dos és que passen per Tarragona i Sant Vicenç de Calders que són dos dels epicentres del nostre territori. Seria molt interessant augmentar les circulacions amb Barcelona, Tarragona i Reus i buscar algun sistema més ràpid per anar a l’estació del Camp de Tarragona on al mig del no res tenim l’Estació de l’Ave. Potenciar el transport públic també serveix per prevenir els accidents.\nPublicat per Què t'anava a dir a 21:48


sis remeis naturals per a l’ansietat amb plantes a base d’herbes - Menjar | Maig 2022\nHi ha molts que ho fem i hi ha moltes raons. Segons l'Associació d'Ansietat i Depressió d'Amèrica, l'ansietat és la malaltia mental més comuna que afecta gairebé 40 milions de persones (el 18% de la població).\nVivim en una cultura ràpida. Hi ha tanta pressió per triomfar. Conduïm massa ràpid, mengem aliments equivocats, poques vegades triguem a descomprimir-nos, i això pot conduir fàcilment a una olla a pressió que pot causar certa ansietat.\nA continuació es mostren algunes de les herbes que tenim al nostre abast quan l’ansietat és temporal i no forma part d’un trastorn més greu que requereix assessorament i medicació en profunditat.\nSis remeis naturals per a l’ansietat\nENCANTEM aquesta olor. Sembla que es tracta de gairebé tots els productes de cura del cos que hi ha a la prestatgeria. No és casualitat. La lavanda té un efecte calmant sobre el nostre sistema nerviós. S'ha utilitzat amb èxit en tes o tintures per ansietat. Trobeu flors de lavanda orgànica aquí. Apreneu a fer una tintura seguint aquestes indicacions.\nCafè (Piper methysticum)\nAquesta és la meva solució d’ansietat preferida. L’arrel d’aquesta vinya tropical s’ha utilitzat amb finalitats cerimonials, relaxant i calmant tothom que el beu. Vaig utilitzar una tintura per calmar-me quan vaig lluitar amb l’ansietat post part. Aquesta planta té una llarga història d’ús i és segura d’utilitzar si s’assegura la qualitat de la vostra font. Aquí podeu trobar una font de kava de gran qualitat.\nUn nadiu d'Ohio, aquest arbust fa molt olor a una llimona quan emmordit les fulles. Fa temps que m’encanta l’arbust d’espècies per la seva olor i el seu color de caiguda, però un recent viatge al santuari d’Ordenal dels Usuaris Estalviadors Units em va ensenyar alguna cosa nova. No necessitem obtenir el nostre suport de l’ansietat dels tròpics, sinó que es pot obtenir a partir de l’escorça de la mata d’espècies als nostres boscos. Aquesta és una altra raó per la qual necessito fer créixer el meu. Una ràpida mastegació d'una tija mentre camino pel pati i tots els meus problemes poden desaparèixer.\ncom fer pasta de dents de bicarbonat de sodi\nCom més temps utilitzem la petita flor de camamilla blanca, més afecta el nostre sistema nerviós de manera positiva. Algunes de les persones més relaxades que conec gaudeixen d'una tassa de te de camamilla com a rutina diària. La planta té un efecte sedant sobre el sistema nerviós i pot calmar un estómac nerviós que sovint es barreja quan estem sobreeixits. Aquí trobareu flors de camamilla seca i orgànica.\nSi es tracta d’una tiroide hiperactiva (hipertiroïdisme), és freqüent lluitar amb problemes d’ansietat. Tot i que pot ser útil fer servir les nervines que us enumeixo aquí en aquesta publicació, també es pot prevenir l’atac d’ansietat a la font per donar suport a una tiroide equilibrada. La corneta és una de les herbes que s’utilitza amb molt d’èxit amb una tiroide hiperactiva. Trobeu aquí un maluc orgànic sec.\nPoppy de Califòrnia (Eschscholzia californica)\nLa majoria de la família de les roselles tenen fama de proporcionar alleujament del dolor i sedació pesada. La rosella de Califòrnia conté una quantitat inferior de compostos que fan que aquesta família sigui tan famosa, però encara és capaç de calmar suaument la sobreexcitació. Aquesta flor pot ser una excel·lent opció per a un nen que pateix ansietat ocasional i es pot convertir en un plat o una llar d’estiu. Aquí trobareu la rosella de Califòrnia ecològica seca\nSi bé les plantes no són l’única solució al trencaclosques de l’ansietat, també s’ha d’abordar la dieta i la salut emocional, certament poden ser part del pla per començar a sentir-se còmode de nou.\nels gossos poden tenir mel\nRepelent d'arnes naturals\nrecepta d’enllaços d’embotits d’esmorzar\ncondicionador de cabells diy


Llegim / Reportatges 05/04/2021\nBarcelona“Es tendeix a identificar una traducció com a equivalent de l’original, però no és així: la traducció és la lectura d’algú altre, en un moment concret i en una cultura específica d’un text original”, explica Miquel Cabal Guarro, que acaba de presentar una nova traducció catalana de Crim i càstig, de Fiódor Dostoievski , a la col·lecció Bernat Metge Universal . La llengua esvalotada, torrencial i propera de l’autor rus torna a resplendir en català noranta anys després que Andreu Nin donés a conèixer la seva versió a Proa. “Tinc un respecte immens i fervorós pel Crim i càstig de Nin, però una traducció no pot ser vàlida per sempre, val la pena tenir lectures diverses d’un mateix llibre, i si es poguessin fer d’una forma més propera en el temps seria interessantíssim”, explica Cabal, que aquest 2021 ha revisat a fons –sense arribar a retraduir-se– els Apunts del subsòl de Dostoievski per a Angle editorial.\n“La trajectòria de la cultura catalana no ha estat uniforme, ni tampoc la regularitat de les traduccions. Hi va haver un boom durant el Noucentisme, es va començar a tornar a traduir a partir dels 60 i hi va haver una altra onada important a finals dels 70 i als anys 80. Bona part de les retraduccions d’ara són dels anys 80 –explica Xavier Pàmies, que acaba de presentar Retorn a Brideshead, d’Evelyn Waugh, a Viena, que anteriorment havia traduït Ramon Folch i Camarasa–. Hi ha diversos motius pels quals això passa en aquests moments. D’una banda, hi ha hagut un refrescament del registre, l’hem allunyat de la llengua encarcarada de fa unes dècades. També hi ha la voluntat de fer revifar els clàssics amb noves versions: d’aquesta manera, les últimes generacions que s’han incorporat a la lectura s’hi poden interessar”. Pàmies hi veu també un motiu econòmic: “Entre la crisi del 2008 i la que va començar l’any passat amb el confinament a causa del coronavirus, potser surt més a compte, per temes de drets, tornar a presentar un clàssic, en comptes de traduir obres recents”. L’opció més econòmica, però, seria recuperar versions anteriors d’aquells mateixos textos, una pràctica cada vegada més en desús. És senyal de bona salut? “Que des d’una editorial es cregui que es poden fer traduccions pròximes al lector actual i que això pugui tenir una sortida em sembla una molt bona notícia”, afegeix el traductor, que ha revisat recentment Seny i sentiment, de Jane Austen , per a Viena, publicada per primera vegada a La Magrana el 2004, i que ja té a punt una nova versió d’En una habitació i mitja, de Joseph Brodsky, per a Días Contados, disponible des del 2013 a les Publicacions de la Universitat de València gràcies a la feina d’Anna Torcal i Salvador Company.\nActualment són nombroses les editorials en llengua catalana que aposten de forma sostinguda per la traducció de clàssics. Hi ha, entre d'altres, Adesiara, Flâneur , Lleonard Muntaner, Quid Pro Quo i Ela Geminada. “Si volem acostar els clàssics als lectors actuals no els podem presentar en un català de fa molts anys –comenta Laia Regincós, editora d’Ela Geminada des del 2018, precedida per Oriol Ponsatí-Murlà–. Si el traductor és viu i està disposat a revisar la traducció, com ha passat amb el Walter Benjamin de L'obra d'art a l'època de la seva reproductibilitat tècnica, feta per Jaume Creus, que acabem de publicar, podem reeditar-la. Si no, l’encarreguem a un altre traductor”. Anna Punsoda va proposar A la colònia penitenciària de Kafka, disponible al volum de Narracions de Quaderns Crema, en traducció de Joan Fontcuberta i Gel . “No es tracta de posar en dubte el que ja s’ha fet abans, sinó de renovar-ho, de donar una nova vida al text –afegeix–. Entre els clàssics que preparem per a aquest 2021, l’any del nostre desè aniversari editorial, hi ha Zipper i el seu pare, de Joseph Roth”.\nLa poeta, crítica literària i traductora Xènia Dyakonova s’ha encarregat de la segona traducció catalana d’El Mestre i Margarita, de Mikhaïl Bulgàkov, per un agradable atzar. “Proa l'hi va encarregar a Arnau Barios , però quan s’hi va posar es va adonar que no connectava gaire amb l’univers de Bulgàkov i va preferir deixar-ho córrer –explica–. Em van agafar a mi, que sí que m’interessa molt Bulgàkov, gràcies a la seva recomanació”. Dyakonova coneixia la versió que Manuel de Seabra havia fet per a La Magrana el 1998. “Vaig trobar-hi molts errors de comprensió, i en part era comprensible, perquè Seabra no tenia l’ajuda d’internet, com tenim ara els traductors”, admet. Dyakonova acaba de signar el contracte amb Quid Pro Quo per traduir El doble, de Dostoievski, una de les poques novel·les de l’escriptor encara inèdites en català. “La nostra política és intentar oferir textos en català que encara no s’hagin traduït mai –comenta l’editor Antoni Xumet–. Darrerament hem fet La morta enamorada, de Théophile Gautier, i Ondina, de Friedrich de la Motte Fouqué”.


Galaxy City Hotel Thassos Grècia - Ofertes d'hotels amb els MILLORS DESCOMPTES EN LÍNIA\n"Silent location. New boutique hotel. Very well designed. Wal..."\nMés informació sobre Galaxy City Hotel\nTant si es tracta d'un viatge de plaer com si és de negocis, Galaxy City Hotel és una elecció d'allotjament magnífica quan visiten Skala Sotiros. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Galaxy City Hotel, l'excelent servei i instal.lacions superiors faran de la vostra estada una experiència inoblidable. Els clients de l'hotel poden gaudir de instal.lacions per a minusvàl.lids, lloguer de cotxes, bar, caixa forta, biblioteca.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, mini bar, balcó/terrassa, aparell de televisió LCD/pantalla de plasma a cada habitació. Les instal.lacions d'oci de l'hotel, que inclouen piscina exterior, jardí estan dissenyades per escapar i relaxar-se. Les seves instal.lacions de primera i una situació excelent fan de Galaxy City Hotel la base perfecta per a gaudir de la seva estada a Skala Sotiros.